Ветлівыя суседзі  
*Віктар Гардзей*

Днём халодным у адведкі

Крочыць бусел да суседкі.

Чапля доўга частавала

Ды праводзіць госця стала.

Пастаялі ля бярозы.

На вачах у чаплі слёзы.

— Ты не жалься! — кажа бусел.

Я нідзе не заблуджуся.

Госцю пад бярозай светлай

Адказала чапля ветла:

— Кроч спакойна ў сваю нетру[[1]](#footnote-1) —

Слёзы ж у мяне ад ветру.

1. *Нетры* — непраходныя, глухія мясціны; прастора, парослая густым лесам. [↑](#footnote-ref-1)